projecte-aina/catalan_government_crawling huggingface dataset:
Indica en un mapa la situació dels principals contaminants mesurats en cada estació
Captura de pantalla del nou visor de dades de qualitat de l'aire
El web gencat ofereix un nou servei d'informació sobre la qualitat de l'aire en temps real mesurada a través de les més de 120 estacions de la Xarxa de Vigilància i Previsió de la Contaminació Atmosfèrica (XVPCA).
De manera similar a com s'ofereix la informació del temps, les dades es mostren en un mapa, que indica els valors corresponents a les diferents zones del territori.
El mapa de qualitat de l'aire està disponible a la pàgina d'inici del web gencat.
Cada punt representat indica la qualitat de l'aire en una estació en la darrera hora, en funció de tres dels contaminants mesurats: l'ozó troposfèric (O3), el diòxid de nitrogen (NO2) i les partícules de diàmetre inferior a 10 micres (PM10).
La qualitat d'un punt en concret es determina amb el pitjor valor rebut pels diferents contaminants que es mesuren a l'estació, i queda indicat segons aquest codi:
En el punt es pot consultar informació detallada de l'estació seleccionada: el nom i la tipologia, i la representació i valor dels contaminats analitzats, segons el mateix codi que s'utilitza per determinar la situació general de la qualitat de l'aire a l'estació.
Al botó de llegenda, situat a la capçalera, una capa desplegable mostra els valors dels llindars utilitzats per a cada contaminant.
El fitxer que l'alimenta es construeix amb dades que es reben automàticament cada hora.
Les dades del mapa de qualitat de l'aire s'actualitzen cada hora
S'ha implementat un cercador d'avisos i talls de servei
El web de la Seu electrònica de la Generalitat de Catalunya s'ha actualitzat i integrat dins del portal gencat amb algunes novetats que milloren l'experiència de l'usuari.
El nou apartat del web es manté en català, castellà, anglès i occità-aranès, com ja es feia anteriorment.
Nou cercador d'avisos i talls de servei
Per tal d'informar sobre les indisponibilitats dels serveis de la Seu electrònica, es posa a disposició de la ciutadania un cercador en format de taula sobre els avisos i talls de servei.
Així, es poden consultar els dies i hores en què algun servei de la Seu electrònica està o ha estat inoperatiu.
La consulta està disponible per dia i hora i per tipus d'incidència.
A més a més, per saber què significa exactament cada incidència, s'ha creat una llegenda amb la tipologia d'incidències.
Es publica a la pàgina d'inici la data i hora oficials, que serveixen de referència per al còmput de terminis dels tràmits que realitzeu amb l'Administració de la Generalitat de Catalunya.
A banda dels nous continguts, els que ja estaven disponibles s'han reestructurat per tal que es pugui trobar la informació de manera més senzilla.
La informació està agrupada en quatre blocs:
Altres novetats són l'actualització del glossari de termes i de les preguntes freqüents i la normativa que aplica a la Seu electrònica.
S'ha publicat una llegenda per saber què significa cada incidència
S'ha certificat el 012, el Sistema d'Atenció Ciutadana (SAC) i el portal d'Equipaments de la Generalitat de Catalunya
La Direcció General d'Atenció Ciutadana ha renovat la certificació de la norma ISO 9001:2015 en els àmbits específics de l'atenció telefònica al 012 i el Sistema d'Atenció Ciutadana (SAC), i com a novetat, s'ha ampliat a la plataforma d'Equipaments de la Generalitat de Catalunya.
S'ha certificat la direcció, control i gestió d'aquests àmbits.
La gestió dels equipaments de la Generalitat és una plataforma que integra els equipaments públics de la Generalitat i alguns de privats d'interès per a la ciutadania, com les farmàcies i els georeferència.
Aquesta plataforma proveeix d'informació altres aplicacions corporatives, com ara la descàrrega de dades des del web de dades obertes o un bot de l'aplicació Telegram que cerca i geolocalitza centres sanitaris, comissaries de policia o farmàcies properes.
En el procés d'auditoria s'han revisat diversos conceptes que incorpora la norma ISO 9001:2015, com son: l'adaptació i la gestió del canvi, l'anàlisi del context de l'organització, els requisits de les parts interessades, el lideratge i la planificació estratègica, i l'avaluació de riscos com a part fonamental de l'enfocament orientat cap a processos.
Hi podràs mantenir una conversa intel·ligent sobre serveis i notícies d'actualitat.
La Generalitat ha obert un nou bot a la plataforma de missatgeria instantània Telegram: el gencatBOT.
El gencatBOT posa en pràctica un nou model de comunicació.
La ciutadania ja no s'informa reactivament pels canals tradicionals, sinó que espera rebre missatges informatius al mòbil i interactuar-hi.
Amb el nou bot, la Generalitat es llança a assajar aquestes formes més proactives de comunicar.
Si t'hi subscrius, cada divendres el gencatBOT iniciarà una conversa intel·ligent amb tu sobre serveis i notícies d'actualitat que et resultaran molt útils.
Amb aquesta intenció, primer et preguntarà quina informació et pot agradar més.
I, quan t'interessi una notícia, podràs contestar directament al bot per parlar-hi i aprofundir-hi.
El gencatBOT és un servei més per impulsar l'apoderament de la ciutadania perquè tingui una actitud activa, cívica i crítica, que l'ajudi a prendre decisions de manera lliure i informada.
El gencatBOT és una iniciativa que assaja models de comunicació més proactius i que afavoreix l'apoderament de la ciutadania.
S'aprova l'estratègia de dades obertes de la Generalitat i l'adhesió a la Carta Internacional de Dades Obertes
El Govern ha acordat que les dades públiques han de ser obertes per defecte.
També hauran d'estar actualitzades i ser exhaustives, accessibles i utilitzables, comparables i interoperables, han de millorar la governança i la participació ciutadana i promoure el desenvolupament inclusiu i la innovació.
Aquests són els principis de la Carta Internacional de Dades Obertes promoguda per la xarxa internacional Open Data Charter, que ha subscrit la Generalitat.
Per donar la màxima difusió a les dades de les administracions públiques catalanes, la Generalitat també promourà la integració del seu catàleg de dades obertes al Portal europeu de dades que dona accés a les dades obertes d'institucions o entitats del conjunt de la Unió Europea.
L'estratègia preveu que el Portal de dades obertes de la Generalitat faciliti i serveixi per impulsar la implementació d'eines d'anàlisi de la informació seguint criteris territorials o sectorials.
Per això, sempre que sigui possible, s'incorporaran variables geogràfiques o informació sobre gènere.
A més, per tal d'assolir una integració plena de les dades que reflecteixi la realitat del país, la Generalitat promourà la incorporació de dades procedents dels ajuntaments i la resta d'ens de les administracions locals.
El portal de dades obertes de la Generalitat impulsarà la implementació d'eines d'anàlisi de la informació seguint criteris territorials o sectorials
L'ús del cinturó de seguretat redueix en un 75% el risc de mortalitat en cas d'accident
El Servei Català de Trànsit juntament amb els Mossos d'Esquadra i les Policies Locals ha engegat una campanya del 7 al 13 de gener per fomentar l'ús de sistemes de seguretat passiva, és a dir, el cinturó, el casc i els sistemes de retenció infantil.
L'objectiu de la campanya és reduir les víctimes de trànsit i recordar la importància d'emprar aquests dispositius i fer-ho correctament.
No portar el cinturó, els sistemes de retenció infantil o el casc és, juntament amb la velocitat i la conducció sota els efectes de l'alcohol i altres drogues, una de les principals causes de lesions derivades dels accidents de trànsit.
Del 7 al 13 de gener, nova campanya preventiva d'ús del cinturó, casc i sistemes de retenció infantil
Inscriu la teva entitat fins al 30 d'abril
Les entitats que fomenten la llengua catalana i/o duen a terme activitats per impulsar-ne l'ús ja poden sol·licitar la inclusió o renovació al Cens d'entitats de foment de la llengua catalana.
El termini s'ha obert aquest mes de gener i s'allargarà fins al 30 d'abril.
Què és el cens i qui es pot inscriure
Agrupa entitats sense finalitat de lucre, organitzacions sindicals i empresarials, col·legis professionals i altres corporacions que, dins del seu àmbit d'actuació, fomenten la llengua catalana amb activitats que contribueixen a incrementar-ne el coneixement i l'ús entre la població en general o entre col·lectius concrets, o bé que promouen actituds positives envers el català.
Actualment, el Cens està integrat per 214 entitats (163 associacions i 51 fundacions) d'àmbits molt diversos: 117 entitats en l'àmbit cultural; 31 en l'àmbit empresarial, laboral i professional; 19 en l'àmbit foment de la llengua; 19 en l'àmbit de joves, lleure i esport; 10 en ciència i tecnologia, i 18 en integració social.
El Cens s'estén per 75 poblacions situades a Catalunya, País Valencià, Illes Balears, Catalunya del Nord, Aragó, Andorra, Itàlia, entre altres.
L'any 2018 es van incorporar al Cens 23 noves entitats.
Cens d'entitats de foment de la llengua occitana, aranès a l'Aran
Durant aquest mes de gener i fins al 31 de març també està obert el termini per a la inscripció al Cens d'entitats que fomenten la llengua occitana, aranès a l'Aran.
Aquest Cens est va crear l'any passat.
En aquesta primera edició s'hi van incloure 4 entitats.
Les donacions a favor d'entitats privades sense finalitat de lucre, organitzacions sindicals i empresarials, col·legis professionals i altres corporacions de dret públic que tinguin per finalitat el foment de la llengua catalana i que figurin en el Cens desgraven en l'impost sobre la renda de les persones físiques.
També s'obre la inscripció fins al 31 de març al Cens d'entitats que fomenten la llengua occitana, aranès a l'Aran
Es proposa incentivar la realització de proves diagnòstiques massives al personal contractat
La Comissio de la Verema, integrada per la Generalitat, el sector vitivinícola, els agents socials i els ajuntaments del Penedès, ha donat llum verda a un protocol que garanteixi la deguda protecció de la salut de totes les persones que intervenen en la verema que tindrà lloc als municipis de la comarca de l'Alt Penedès.
El document fixa els criteris i les recomanacions d'actuació en activitats i empreses agràries.
S'estableix que els serveis de Prevenció de riscos laborals (SPRL) duguin a terme una revisió mèdica a tots els treballadors que s'incorporin a l'empresa i que hagin tingut residència fora de la comarca de l'Alt Penedès en els últims 14 dies.
La revisió inclourà, si s'escau, l'anamnesi i una prova PCR per a la COVID-19.
Els positius i els contactes hauran d'estar en quarantena de 14 dies en un espai aïllat i se'n farà un seguiment.
S'habiliten quatre dispositius per poder atendre els temporers en cas de necessitat:
S'està treballant per tal d'aplicar el Pla a la resta de zones vitivinícoles d'acord amb els ajuntaments i el sector.
Es crearà una comissió de seguiment per facilitar una resposta ràpida davant d'eventuals situacions crítiques
Eth web gencat aufrís un nau servici d'informacion sus era qualitat der aire a temps reau mesurada pes mès de 120 estacions dera Xarxa de Vigilància i Previsió de la Contaminació Atmosfèrica (XVPCA, hilat de survelhança e prevision dera pollucion atmosferica).
En boton de legenda, plaçat ena capçalèra, ua capa desplegabla mòstre es valors des lumedars emplegats entà cada polluent.
Es dades deth mapa de qualitat der aire s'actualizen cada ora
StopCovid19Cat farà un seguiment de les persones afectades per la malaltia
StopCovid19Cat és una nova aplicació per a dispositius mòbils que farà un seguiment de l'evolució de la pandèmia del coronavirus a Catalunya.
La nova eina tecnològica contribuirà a detectar la malaltia, fer un seguiment dels pacients, veure com evoluciona la pandèmia i afavorir la presa de millors decisions.
La ciutadania es podrà descarregar l'app i, després d'un senzill procés d'acreditació, controlar el seu estat de salut sense haver de sortir de casa, mantenint el confinament i sense tensionar els serveis sanitaris.
L'app ajudarà les persones que presenten algun símptoma específic de COVID (febre, tos, dificultat respiratòria, malestar general, etc.) per mitjà d'un senzill test, que proporcionarà la informació necessària.
El sistema de salut rebrà aquesta informació i cadascun dels dispositius assistencials faran les accions necessàries per tal que la persona rebi la millor atenció.
En el cas de les persones lleus però amb situació de risc, i en el de les persones greus, s'activaran diferents dispositius sanitaris: entre d'altres, el Sistema d'Emergències Mèdiques (SEM) o l'atenció primària, per poder atendre el pacient de forma adequada.
L'app també permetrà fer un seguiment en el temps dels pacients, amb la qual cosa s'obtindrà un coneixement major sobre l'evolució de la pandèmia a tot el país i de forma localitzada per població.
Es finançaran 18 projectes desenvolupats per entitats de la xarxa pública de salut
Un sistema de suport a l'alletament als hospitals, aplicar la intel·ligència artificial a les urgències hospitalàries, una tècnica nova de detecció precoç del càncer de pulmó, el monitoratge a través de qüestionaris clínics intel·ligents o una oficina de planificació de pròtesis i implants personalitzats són només alguns dels 18 projectes seleccionats a la primera convocatòria del nou Programa de Compra Pública d'Innovació en Salut.
El programa l'ha posat en marxa el Servei Català de la Salut (CatSalut) per a entitats de la xarxa del sistema sanitari públic de Catalunya (SISCAT).
El programa disposa de 15 milions finançats pel propi sistema de Salut i 15 més provinents del Fons Europeu de Desenvolupament Regional (FEDER), que la UE destina per a la contractació pública de productes i serveis innovadors.
Els criteris d'avaluació i selecció dels projectes guanyadors s'han centrat en dues premisses: l'impacte i l'excel·lència.
També que es poguessin adaptar a tota la xarxa de salut pública.
La data màxima d'execució d'aquestes iniciatives és el 31 de desembre de 2023.
La convocatòria d'ajuts està dotada amb 30 milions d'euros
El Cens d'entitats de foment de la llengua occitana, aranès a l'Aran, agrupa entitats privades sense finalitat de lucre, organitzacions sindicals i empresarials, col·legis professionals i altres corporacions de dret públic, que duen a terme activitats per fomentar la llengua occitana dins del seu àmbit d'actuació.
S'entén per foment de la llengua occitana la realització d'activitats que promouen les actituds positives envers l'occità, aranès a l'Aran, o tendeixen a incrementar-ne el coneixement o l'ús, entre la població en general o en col·lectius concrets, i també la recerca sobre la llengua occitana i la seva situació.
Termini de sol·licitud: de l'1 de gener al 31 de març de cada any.
L'últim dia del termini de presentació de sol·licituds s'ajorna fins al 17 de juny (inclòs) en compliment de la disposició addicional tercera del Reial Decret 463/2020, de 14 de març, pel qual es declara l'estat d'alarma per la gestió de la situació de crisi sanitària ocasionada pel COVID-19.
Les donacions a favor d'entitats privades sense finalitat de lucre, organitzacions sindicals i empresarials, col·legis professionals i altres corporacions de dret públic que tinguin per finalitat el foment de la llengua occitana, aranès a l'Aran, i que figurin en el cens d'aquestes entitats que elabora el Departament de Cultura desgraven en l'impost sobre la renda de les persones físiques.
A aquelles entitats privades sense finalitat de lucre, organitzacions sindicals i empresarials, col·legis professionals i altres corporacions de dret públic que tenen prevista expressament en els seus estatuts la finalitat de foment de la llengua occitana, aranès a l'Aran, o les que duen a terme activitats per impulsar-ne l'ús.
El Cens d'entitats de foment de la llengua catalana agrupa entitats privades sense finalitat de lucre, organitzacions sindicals i empresarials, col·legis professionals i altres corporacions de dret públic que duen a terme activitats per fomentar la llengua catalana, dins del seu àmbit d'actuació.
S'entén per foment de la llengua catalana la realització d'activitats que promouen actituds positives envers el català o tendeixen a incrementar-ne el coneixement o l'ús entre la població en general o en col·lectius concrets, així com la investigació sobre la llengua catalana o la seva situació.
Termini de sol·licitud: de l'1 de gener al 30 d'abril de cada any.
L'últim dia del termini de presentació de sol·licituds s'ajorna fins al 15 de juliol (inclòs) en compliment de la disposició addicional tercera del Reial Decret 463/2020, de 14 de març, pel qual es declara l'estat d'alarma per la gestió de la situació de crisi sanitària ocasionada pel COVID-19.
Les donacions a favor d'entitats privades sense finalitat de lucre, organitzacions sindicals i empresarials, col·legis professionals i altres corporacions de dret públic que tinguin per finalitat el foment de la llengua catalana i que figurin en el cens d'aquestes entitats que elabora el Departament de Cultura desgraven en l'impost sobre la renda de les persones físiques.
A aquelles entitats privades sense finalitat de lucre, organitzacions sindicals i empresarials, col·legis professionals i altres corporacions de dret públic que tenen prevista expressament en els seus estatuts la finalitat de foment de la llengua catalana o les que duen a terme activitats per impulsar-ne l'ús.
S'ubicaran a Buenos Aires, Ciutat de Mèxic i Tunis.
El Consell Executiu ha aprovat els decrets de creació de tres noves delegacions a l'exterior: la Delegació del Govern a l'Argentina, amb seu a Buenos Aires; la Delegació del Govern a Mèxic, amb seu a Ciutat de Mèxic; i la Delegació del Govern a Tunísia, amb seu a Tunis.
Més enllà de les ciutats i els països on es localitzen, les tres delegacions ens permetran cobrir i fer projecció a les regions que les circumden:
La selecció dels nous delegats i delegades es farà per concurs públic, tal com s'ha fet en les darreres ocasions, i el següent pas serà l'obertura de les oficines.
Nou Pla estratègic d'acció exterior i de relacions amb la UE 2019-2022
L'obertura de les delegacions forma part del Pla estratègic d'acció exterior i de relacions amb la UE 2019-2022 que ha aprovat el Govern.
El Pla, coordinat entre tots els departaments, identifica i defineix les prioritats i els objectius que marcaran l'actuació envers la Unió Europea i les relacions exteriors del Govern de Catalunya en el decurs dels propers quatre anys.
L'objectiu principal del Pla és fer de Catalunya un actor conegut i reconegut al món, amb més presència i incidència econòmica, social i cultural, i que es refermi com un referent de democràcia, pau i solidaritat.
Per primera vegada, el document recull la participació del Govern en institucions i òrgans de la Unió Europea, organismes internacionals i xarxes de cooperació territorial.
El Pla 2019-2022 s'articula en quatre eixos: presència, excel·lència, influència i compromís; que es concreten en 15 objectius estratègics, dels quals en deriven 41 objectius operatius sectorials i un total de 127 actuacions.
Cada objectiu té els seus corresponents indicadors d'avaluació.
L'obertura de delegacions forma part del Pla estratègic d'acció exterior i de relacions amb la UE 2019-2022
Inclou tres eixos de treball per desplegar les eines clàssiques de la diplomàcia pública
El ple del Consell de Diplomàcia Pública de Catalunya (Diplocat), reunit per tercera vegada després del seu restabliment, ha aprovat el Pla Estratègic del Consell de Diplomàcia Pública de Catalunya 2019-2022 i el Pla de Treball anual per al 2019.
Amb el lema "Diàleg internacional – Connectem.
Capacitem", el Diplocat marca en el seu Pla Estratègic 2019-2022 tres eixos de treball a través dels quals desplega les eines clàssiques de la diplomàcia pública, com ara l'intercanvi de bones pràctiques internacionals, els programes de visitants, l'organització d'activitats públiques, la promoció de la capacitació i la interacció amb els mitjans de comunicació.
Amb l'objectiu de posar en valor la transversalitat de l'entitat com a eina de país i per descentralitzar l'acció i donar veu a tot el territori, aquesta nova etapa inclou un pla específic per a la internacionalització del món local.
Així mateix, el pla estableix uns àmbits temàtics estratègics considerats prioritaris i identificats com a debats globals, entre ells l'Agenda 2030, la nova economia, els moviments humans i cohesió social, així com aquells en què Catalunya és o vol ser referent, com l'emprenedoria, el turisme sostenible, l'economia social i la innovació científica i tecnològica, entre d'altres.
Hi destaquen l'organització d'un seminari internacional sobre el paper de la diplomàcia pública en l'era digital; el programa de visitants internacionals adreçat a periodistes per conèixer de primera mà la Diada de Sant Jordi; el seminari per un sistema alimentari sostenible; l'organització del 1r Congrés internacional sobre la Formació Professional a Catalunya; i el programa de Beques en relacions internacionals, que enguany s'ha obert la 36a convocatòria.
Promou l'intercanvi de bones pràctiques internacionals i la capacitació, els programes visitants, els actes públics i la interacció amb els mitjans de comunicació
Què és, quines funcions té, com està format, com contactar-hi...
Imatge de l'incendi del passat mes de juny a la Ribera d'Ebre
El Govern de la Generalitat ha aprovat impulsar mesures urgents per pal·liar els danys ocasionats per l'incendi forestal iniciat el 26 de juny de 2019 al municipi de la Torre de l'Espanyol i que va afectar terrenys forestals, agrícoles i urbans de les comarques de la Ribera d'Ebre, les Garrigues i el Segrià.
Concretament, s'han aprovat tres blocs de mesures:
Línies de crèdit per 5 milions d'euros, amb condicions avantatjoses perquè les persones afectades puguin restituir al més ràpidament possible el seu potencial productiu
L'objectiu és anticipar el risc fiscal i reduir la inseguretat jurídica en l'aplicació dels tributs
El Govern ha acordat encarregar a la Secretaria d'Hisenda la definició d'un model de política fiscal corporativa de la Generalitat.
Amb aquesta iniciativa, l'administració catalana vol recuperar l'essència del pla de centralització dels pagaments dels tributs de titularitat estatal (IRPF, IVA i Impost de Societats) l'anomenada 'tramitadora'.
Actualment, no existeix un protocol d'actuació homogeni de les entitats del sector públic català pel que fa a les seves obligacions amb l'Agència Estatal d'Administració Tributària.
La prioritat és definir l'estratègia de la política fiscal corporativa de la Generalitat, que comportarà, entre d'altres, la definició d'una política de control i gestió de riscos fiscals, d'una estratègia fiscal (model de bones pràctiques, protocols d'actuacions homogenis, etc.), d'un model de governança i de l'establiment d'una cartera de serveis tributaris).
En una segona fase s'implementarà i es decidiran mesures concretes per reduir litigis, evitar duplicitats i ineficiències i reduir la inseguretat jurídica en la gestió en matèria fiscal.
La voluntat és que aquesta estratègia de política fiscal s'acabi de definir el segon trimestre del 2020.
La voluntat és que aquest model de política fiscal corporativa s'acabi de definir el segon trimestre del 2020
Els dies 17 i 18 de setembre, sota el lema "Connectant experiències revolucionàries"
Torna el fòrum de debat de l'administració digital.
Els propers 17 i 18 de setembre Barcelona acull el Congrés de Govern Digital, que aplegarà més de 1.400 participants.
Sota el lema "Connectant experiències revolucionàries", s'articularà al voltant de 80 sessions sobre:
Per açò, eth Plan incorpòre ua sèria d'indicadors entà avalorar eth desvolopament e eth compliment des mesures ath long dera legislatura per part dera ciutadanetat.
Aguesti èishi se regissen per un ideari comun: era egautat coma principi centrau des politiques publiques, entà bastir ua societat a on arrés ne resulte excludit per arrason d'origina, lengua o cultura, e eth respècte escrupolós des drets umans e dera libertat umana.